techiaith/cofnodycynulliad_en-cy huggingface dataset:
English: The Welsh Government has once again led across the UK in delivering 2016 basic payments. Nearly 90 per cent of eligible farm businesses were paid on the first day of the payment window and 15,435 - that's 99.93 per cent - farm businesses have received payments totalling £224.1 million. There are now 11 eligible farm businesses awaiting their payment. Those claims are complex, or officials are waiting for information from the farm business.
Welsh: Mae Llywodraeth Cymru, unwaith eto, wedi arwain ledled y DU ar ddarparu taliadau sylfaenol 2016. Talwyd bron i 90 y cant o fusnesau fferm cymwys ar ddiwrnod cyntaf y cyfnod talu ac mae 15,435 - sef 99.93 y cant - o fusnesau fferm wedi derbyn cyfanswm o £224.1 miliwn o daliadau. Erbyn hyn, mae 11 o fusnesau fferm cymwys yn aros am eu taliadau. Mae'r hawliadau hynny naill ai'n gymhleth, neu mae'r swyddogion yn aros am wybodaeth gan y busnes fferm.
English: I don't think the Member heard me with my initial answer, because, as I said, it's now 11 - I'm not sure about the date of your previous written question, but it's now 11. The fact is that 90 per cent - 90 per cent - of farm businesses had their payment on the very first day, on 1 December 2016. For the majority of farms that didn't receive their BPS, it was because of the boundaries between Wales and England. It was down to - . You can shake your head, but I can give you the evidence that it was down to rural payments in England, not our rural payments. I said that we've led the way, and we've now got just 11 eligible farms.
Welsh: Ni chredaf fod yr Aelod wedi fy nghlywed gyda fy ateb cyntaf, oherwydd, fel y dywedais, 11 ydyw bellach - nid wyf yn siŵr ynglŷn â dyddiad eich cwestiwn ysgrifenedig blaenorol, ond 11 ydyw bellach. Y ffaith yw bod 90 y cant - 90 y cant - o fusnesau fferm wedi derbyn eu taliad ar y diwrnod cyntaf un, ar 1 Rhagfyr 2016. Ar gyfer y rhan fwyaf o ffermydd na dderbyniodd eu taliad sylfaenol, roedd hynny oherwydd y ffiniau rhwng Cymru a Lloegr. Roedd hynny oherwydd - . Gallwch ysgwyd eich pen, ond gallaf roi'r dystiolaeth fod hynny oherwydd y taliadau gwledig yn Lloegr, nid ein taliadau gwledig ni. Dywedais ein bod wedi arwain yn hyn o beth, ac 11 o ffermydd cymwys yn unig sydd gennym bellach.
English: On Monday, of course, we got the details of this agreement between the Conservatives and the DUP. Among other things, the agreement extended assurances on the level of farm payments and funding for farm payments to farmers in Northern Ireland until 2022, beyond the assurances that Wales has been given previously. May I ask, therefore: have you now had the same assurances for Wales? If not, what are you doing to ensure that Welsh farmers are treated equally and equitably?
Welsh: Ddydd Llun, wrth gwrs, mi gawsom ni fanylion y cytundeb yma rhwng y Ceidwadwyr a'r DUP. Ymhlith pethau eraill, mi roedd y cytundeb yn estyn y sicrwydd ynglŷn â lefel y taliadau fferm ac ariannu ar gyfer y taliadau fferm i ffermwyr yng Ngogledd Iwerddon tan 2022, y tu hwnt i'r sicrwydd y mae Cymru wedi'i gael yn flaenorol. A gaf i ofyn, felly: a ydych chi wedi cael, erbyn hyn, yr un sicrwydd i Gymru? Os ddim, beth ydych chi'n ei wneud i sicrhau bod ffermwyr Cymru yn cael eu trin yn deg ac yn gyfartal?
English: Sorry, in my answer to Neil Hamilton I think I did say 2020, but we have had the same assurance that it is 2022 - I think that's just within the cycle of the new Parliament.
Welsh: Mae'n ddrwg gennyf, credaf fy mod wedi dweud 2020 yn fy ateb i Neil Hamilton, ond rydym wedi cael yr un sicrwydd mai 2022 ydyw - credaf fod hynny o fewn cylch y Senedd newydd.
English: Exiting the EU raises many questions and uncertainties for the future of Wales's fishing industry. Management of fisheries is devolved, and any post-exit arrangements must respect devolution. We are working closely with industry, communities and other partners across Wales to create dynamic forward-looking Welsh fisheries policies.
Welsh: Mae gadael yr UE yn creu llawer o gwestiynau ac ansicrwydd ar gyfer dyfodol diwydiant pysgota Cymru. Mae'r broses o reoli pysgodfeydd wedi'i datganoli, a bydd yn rhaid i unrhyw drefniadau ar ôl inni adael barchu datganoli. Rydym yn gweithio'n agos gyda'r diwydiant, cymunedau a phartneriaid eraill ledled Cymru i greu polisïau pysgodfeydd blaengar a dynamig i Gymru.
English: I thank the Cabinet Secretary for that reply. Most people, I think, believe that the common fisheries policy has been a total economic, environmental and social disaster, and has caused catastrophic damage to our marine ecology. [Interruption.] Only somebody who doesn't have a coastline to his constituency could be as ignorant as the Member for Blaenau Gwent in this respect. We've also seen the plundering by industrial fleets of our UK waters and the devastation of the British fishing industry, including that of Wales. Is it not vitally important that we recover the right to control fishing within the 6 to 12-mile limit, which is subject to the 1964 London convention on fishing? It will be necessary to leave that convention in order to do so. Will the Cabinet Secretary assure Welsh fishermen that the Welsh Government will support that measure?
Welsh: Diolch i Ysgrifennydd y Cabinet am ei hateb. Credaf fod y rhan fwyaf o bobl o'r farn fod y polisi pysgodfeydd cyffredin wedi bod yn drychineb economaidd, amgylcheddol a chymdeithasol, ac wedi achosi difrod trychinebus i'n hecoleg forol. [Torri ar draws.] Dim ond rhywun heb arfordir yn eu hetholaeth a allai fod mor anwybodus â'r Aelod dros Flaenau Gwent yn hyn o beth. Rydym hefyd wedi gweld fflydoedd diwydiannol yn ysbeilio dyfroedd y DU a'r dinistr i ddiwydiant pysgota Prydain, gan gynnwys Cymru. Onid yw'n hanfodol bwysig ein bod yn adfer yr hawl i reoli pysgota o fewn y terfyn 6 i 12 milltir, sy'n amodol ar gonfensiwn Llundain 1964 ar bysgota? Bydd angen gadael y confensiwn er mwyn gwneud hynny. A wnaiff Ysgrifennydd y Cabinet roi sicrwydd i bysgotwyr Cymru y bydd Llywodraeth Cymru yn cefnogi'r mesur hwnnw?
English: You'll be aware of our recently published White Paper, 'Securing Wales' Future', I'm sure. That makes very clear that we need a fairer rebalancing of UK fishing quotas. Welsh vessels only hold about 1 per cent of the quotas in the Welsh areas of interest, and that simply is not good enough. We do expect the amount of fish available to Welsh vessels to increase. The Secretary of State was very clear that he expected UK fishermen to have an increased share of the fishing opportunities in UK waters and I will ensure that Welsh fishermen receive their fair share. I work very closely with the fishing industry and we have made it very clear that we will continue to support them, because I think there are going to be many challenges ahead over the next couple of years, and there's going to be some significant change. You'll also be aware that, in the Queen's Speech, it was suddenly announced there was going to be an agricultural Bill and a fisheries Bill. We had no knowledge of that. But, again, when I spoke to Michael Gove following the Queen's Speech last Wednesday, I made it very clear that devolution must be respected and that joint decision making on UK-level issues is absolutely essential.
Welsh: Rwy'n siŵr eich bod yn gwybod am ein Papur Gwyn a gyhoeddwyd yn ddiweddar, 'Diogelu Dyfodol Cymru'. Mae hwnnw'n ei gwneud yn glir iawn ein bod angen i gwotâu pysgota'r DU gael eu hail-gydbwyso yn decach. Oddeutu 1 y cant o'r cwotâu yn unig yn yr ardaloedd o ddiddordeb i Gymru a reolir gan longau o Gymru, ac nid yw hynny'n ddigon da. Rydym yn disgwyl gweld cynnydd yn faint o bysgod sydd ar gael i longau Cymru. Roedd yr Ysgrifennydd Gwladol yn glir iawn ei fod yn disgwyl i bysgotwyr y DU gael cyfran fwy o'r cyfleoedd pysgota yn nyfroedd y DU, a byddaf yn sicrhau bod pysgotwyr Cymru yn cael eu cyfran deg. Rwy'n gweithio'n agos iawn gyda'r diwydiant pysgota ac rydym wedi dweud yn glir iawn y byddwn yn parhau i'w cefnogi, gan y credaf y byddwn yn wynebu llawer o heriau dros yr ychydig flynyddoedd nesaf, a byddwn yn gweld newid sylweddol. Fel y byddwch hefyd yn gwybod, yn Araith y Frenhines, cyhoeddwyd yn sydyn fod Bil amaethyddol a Bil pysgodfeydd yn mynd i fod. Ni chawsom unrhyw wybodaeth ynglŷn â hynny. Ond unwaith eto, pan siaradais â Michael Gove yn dilyn Araith y Frenhines ddydd Mercher diwethaf, dywedais yn glir iawn fod yn rhaid parchu datganoli, a'i bod yn gwbl hanfodol fod penderfyniadau ar faterion ar lefel y DU yn cael eu gwneud ar y cyd.
English: Cabinet Secretary, in your written statement regarding your meeting at the recent EU fisheries council to discuss European fishing opportunities for 2017, you referred to securing a modest increase to allow catches of 250 kg per month for netters in relation to commercial sea bass fishing. Can you provide an assessment of the impact this action has had in the first part of this year, and can you tell us what your intention is on this matter moving forward, given that stock remains in a recovering state?
Welsh: Ysgrifennydd y Cabinet, yn eich datganiad ysgrifenedig ynglŷn â'ch cyfarfod yng nghyngor pysgodfeydd yr UE yn ddiweddar i drafod cyfleoedd pysgota Ewropeaidd ar gyfer 2017, fe gyfeirioch at sicrhau cynnydd bychan i ganiatáu i rwydwyr ddal hyd at 250 kg y mis mewn perthynas â physgota draenogod môr masnachol. A allwch roi asesiad o'r effaith a gafodd y camau hyn yn rhan gyntaf y flwyddyn hon, ac a allwch ddweud wrthym beth yw eich bwriad mewn perthynas â'r mater hwn wrth symud ymlaen, o ystyried bod cyflwr y stoc yn parhau i fod yn y broses o wella?
English: I was going to say I don't think it was that recent, it was probably about December. I will have to write to the Member regarding the progress that we've made over the first part of this year.
Welsh: Roeddwn am ddweud nad wyf yn credu ei fod mor ddiweddar â hynny, yn ôl pob tebyg roedd hynny tua mis Rhagfyr. Bydd yn rhaid imi ysgrifennu at yr Aelod ynglŷn â'r cynnydd rydym wedi'i wneud dros ran gyntaf y flwyddyn hon.
English: I've seen the worst of European fisheries negotiations, as the Cabinet Secretary has, but I have to say it's complete codswallop - if that's not the worst pun in the world - to say that it has not been a success. Because back in the mid 1970s the peak of cod in the North sea was landed at 270,000 tonnes. By 2006, it was 44,000 tonnes due to overcapacity and overfishing for a diminishing stock. It is now, by the way, back to 165,000 tonnes and the Marine Conservation Society is now looking to actually brand it as fit for sale on UK shelves. So, when they get it right, they get it right. But could I ask the Cabinet Secretary, first, that there will be no withdrawal from actually sustainable fisheries, whether it's in Welsh waters or in partnership with the UK, but secondly, how feasible is it, in the discussions with the DEFRA Secretary of State, that repatriation of quota to UK fishermen and skippers will happen? Because there are certainly UK fishermen who fish in other EU waters - roughly a proportion of one in four. Are we going to say that we're taking their quotas away in order to get rid of people out of our waters? What happens to Scottish fishermen who have quotas and licensing in England's waters? Are we going to push the south-west's fishermen out of Welsh waters? These are difficult questions, and for anybody to pretend that this is as simple as 'Give us our fish back' is a joke.
Welsh: Rwyf wedi gweld y gwaethaf o drafodaethau pysgodfeydd Ewropeaidd, fel y mae Ysgrifennydd y Cabinet, ond mae'n rhaid i mi ddweud mai nonsens llwyr yw dweud nad yw wedi bod yn llwyddiant. Oherwydd, yn ôl yng nghanol y 1970au, roedd cyfanswm y penfras a ddaliwyd ym môr y Gogledd yn 270,000 tunnell. Erbyn 2006, roedd wedi gostwng i 44,000 tunnell o ganlyniad i orgynhyrchu a gorbysgota am stoc a oedd yn mynd yn llai ac yn llai. Mae bellach, gyda llaw, yn ôl yn 165,000 tunell ac mae'r Gymdeithas Cadwraeth Forol bellach yn bwriadu ei frandio'n addas i gael ei werthu ar silffoedd y DU. Felly, pan fyddant yn ei gael yn iawn, maent yn ei gael yn iawn. Ond a gaf fi ofyn i Ysgrifennydd y Cabinet, yn gyntaf, na fydd unrhyw dynnu'n ôl o sicrhau pysgodfeydd sy'n gynaliadwy mewn gwirionedd, boed hynny mewn dyfroedd Cymreig neu mewn partneriaeth â'r DU, ond yn ail, pa mor ddichonadwy yw hi, yn y trafodaethau gydag Ysgrifennydd Gwladol DEFRA, y bydd cyfran o'r cwota yn dychwelyd i bysgotwyr a chapteiniaid y DU? Oherwydd yn sicr, mae rhai o bysgotwyr y DU yn pysgota yn nyfroedd eraill yr UE - cyfran o un o bob pedwar, yn fras. A ydym am ddweud ein bod yn diddymu eu cwotâu er mwyn cael gwared â phobl o'n dyfroedd? Beth sy'n digwydd i bysgotwyr o'r Alban sydd â chwotâu a thrwyddedau yn nyfroedd Lloegr? A ydym yn mynd i wthio pysgotwyr de-orllewin Lloegr allan o ddyfroedd Cymru? Mae'r rhain yn gwestiynau anodd, ac mae'n jôc i unrhyw un honni bod hyn mor syml â 'Rhowch ein pysgod yn ôl i ni'.
English: I can absolutely assure the Member, regarding sustainable fishing, that that is absolutely at the top of the agenda. I haven't had those discussions yet with the Secretary of State. You'll be aware he's only been in post a couple of weeks and I just had a very brief conversation. He did make it clear that he's coming to the Royal Welsh Show. So, those are discussions that I'm sure can take place that day also. I have to say that fisheries is one of the most complex areas - the Member will know - within my portfolio. But I have to say, on the negotiations that we have, as the UK Government and the three devolved administrations, it was very good to see the work and it's led me to believe that those UK frameworks that we are perhaps seeking to have, as we negotiate coming out of the EU - that those negotiations can work. I think we do have a framework that works very successfully and that we can follow.
Welsh: Gallaf sicrhau'r Aelod, mewn perthynas â physgota cynaliadwy, fod hynny ar frig yr agenda. Nid wyf wedi cael y trafodaethau hynny eto gyda'r Ysgrifennydd Gwladol. Byddwch yn gwybod mai ers ychydig wythnosau'n unig y mae wedi bod yn y swydd, a sgwrs fer iawn a gefais. Gwnaeth yn glir y bydd yn dod i Sioe Frenhinol Cymru. Felly, rwy'n siŵr y gellir cynnal y trafodaethau hynny ar y diwrnod hwnnw hefyd. Mae'n rhaid i mi ddweud mai pysgodfeydd yw un o'r meysydd mwyaf cymhleth - bydd yr Aelod yn gwybod - yn fy mhortffolio. Ond mae'n rhaid i mi ddweud, o ran y trafodaethau a gawn fel Llywodraeth y DU a'r tair gweinyddiaeth ddatganoledig, ei bod yn braf iawn gweld y gwaith ac mae wedi fy arwain i gredu bod y fframweithiau hynny rydym o bosibl yn ceisio eu sicrhau ar gyfer y DU, wrth inni drafod gadael yr UE - y gall y trafodaethau hynny weithio. Credaf fod gennym fframwaith sy'n gweithio'n llwyddiannus iawn ac y gallwn ei ddilyn.
English: We will consider a test to remove intervention on the 50 to 60 farms that have a persistent TB breakdown after a full veterinary epidemiological investigation has shown that cattle measures have been fully applied, and that badgers are the probable source of infection.
Welsh: Byddwn yn ystyried prawf i gael gwared ar ymyrraeth ar y 50 i 60 o ffermydd sydd ag achosion parhaus o TB ar ôl i ymchwiliad epidemiolegol milfeddygol llawn ddangos bod mesurau rheoli gwartheg wedi'u rhoi ar waith yn llawn, ac mai moch daear yw ffynhonnell debygol yr haint.
English: I know those 50 to 60 farmers will appreciate that opportunity. Could the Cabinet Secretary say perhaps on what timescale they might be able to do that and whether she then expects there to be expansion of those numbers? And can she also confirm that it's only infected badgers that will be humanely killed? Does she agree with me that that actually could be the humane thing to do for the badger, rather than letting it loose to die and suffer from TB?
Welsh: Gwn y bydd y 50 i 60 o ffermwyr hyn yn gwerthfawrogi'r cyfle hwnnw. A all Ysgrifennydd y Cabinet ddweud ar ba amserlen y gallai fod modd iddynt wneud hynny, ac a yw'n disgwyl y bydd y niferoedd hynny'n codi wedyn? Ac a all gadarnhau hefyd mai moch daear wedi'u heintio'n unig a gaiff eu lladd heb greulondeb? A yw'n cytuno â mi mai hynny, o bosibl, yw'r peth trugarog i'w wneud i'r mochyn daear, yn hytrach na'i adael yn rhydd i farw a dioddef o TB?
English: On your latter point, yes, it will be only the infected badgers and I do think it will be good for the badger population. I think I made that very clear in my statement on bovine TB last week. In relation to the 50 to 60 farms, those are the farms that are in that chronic TB breakdown - some of them for 16 or 17 years - that will have these bespoke plans. So, at the current time, we have about 10 of those bespoke plans that are more or less completed, so they will then be able to start that process and have that veterinary assessment that I referred to in my initial answer. So, this is now ongoing; we are now rolling that out. From 1 October, we'll be rolling out most of the refreshed eradication programme that we discussed in the Chamber last week.
Welsh: O ran eich pwynt olaf, ie, dim ond y moch daear sydd wedi'u heintio a chredaf y bydd yn dda ar gyfer y boblogaeth o foch daear. Credaf fy mod wedi gwneud hynny'n glir iawn yn fy natganiad ar TB buchol yr wythnos diwethaf. O ran y 50 i 60 o ffermydd, hwy yw'r ffermydd â TB cronig - rai ohonynt ers 16 neu 17 mlynedd - a fydd yn cael y cynlluniau pwrpasol hyn. Felly, ar hyn o bryd, mae gennym oddeutu 10 o'r cynlluniau pwrpasol hynny fwy neu lai wedi'u cwblhau, felly byddant wedyn yn gallu dechrau'r broses honno a chael yr asesiad milfeddygol hwnnw y cyfeiriais ato yn fy ateb cychwynnol. Felly, mae hyn yn mynd rhagddo bellach; rydym yn ei roi ar waith ar hyn o bryd. O 1 Hydref, byddwn yn rhoi'r rhan fwyaf o'r rhaglen ddileu wedi'i diweddaru a drafodwyd gennym yn y Siambr yr wythnos diwethaf ar waith.
English: I issued new guidance this month and will follow it up with a letter to all incoming local authority administrations next week, highlighting their air quality management duties and the importance of following the principles of our future generations legislation, and of meeting deadlines setting guidance for reporting and action planning.
Welsh: Cyhoeddais ganllawiau newydd y mis hwn a byddaf yn eu dilyn gyda llythyr at holl weinyddiaethau newydd yr awdurdodau lleol yr wythnos nesaf, yn tynnu sylw at eu dyletswyddau rheoli ansawdd aer a phwysigrwydd dilyn egwyddorion ein deddfwriaeth ar genedlaethau'r dyfodol, a chadw at derfynau amser wrth osod canllawiau ar gyfer adrodd a chynllunio camau gweithredu.
English: Thank you for that very helpful answer, actually. It was 15 June, I think, actually, that you issued the guidance, and in that guidance there's an obligation on local authorities to plan for the long term and prevent problems from getting worse or arising in the first place. This is before your letter, but just four days later on 19 June, Swansea council's cabinet member for the environment said that the local authority is fully compliant with all air quality legislation. Now, obviously, following guidance helps people comply with legislation, so considering that Swansea's monitoring system, which is meant to reduce localised air pollution, is still not up and running despite being installed in 2012, can you say that Swansea council is complying with legislation? Perhaps, does your guidance need to go a little further in its explicitness, if that's a word? Thank you.
Welsh: Diolch am eich ateb defnyddiol iawn. Credaf mai ar 15 Mehefin, mewn gwirionedd, y cyhoeddoch y canllawiau, ac mae'r canllawiau hynny'n cynnwys dyletswydd ar awdurdodau lleol i gynllunio ar gyfer y tymor hir ac atal problemau rhag gwaethygu neu godi yn y lle cyntaf. Mae hyn cyn eich llythyr, ond bedwar diwrnod yn ddiweddarach ar 19 Mehefin, dywedodd aelod cabinet Cyngor Abertawe dros yr amgylchedd fod yr awdurdod lleol yn cydymffurfio'n llwyr â'r holl ddeddfwriaeth ansawdd aer. Nawr, yn amlwg, mae dilyn canllawiau yn gymorth i bobl gydymffurfio â deddfwriaeth, felly o ystyried nad yw system fonitro Abertawe, sydd i fod i leihau llygredd aer lleol, yn weithredol o hyd, er iddi gael ei sefydlu yn 2012, a allwch ddweud bod cyngor Abertawe yn cydymffurfio â'r ddeddfwriaeth? A yw'n bosibl fod angen i'ch canllawiau fynd ychydig ymhellach o ran eu pendantrwydd? Diolch.
English: You're right; I did issue policy guidance on 15 June because that coincided with Clean Air Day. So, that was the reason for doing that, and I wanted, as I say, to bring their management regimes into line. I will be writing to them again next week, so specifically in Swansea's case, I can ask those specific points.
Welsh: Rydych yn iawn; cyhoeddais ganllawiau polisi ar 15 Mehefin gan fod hynny'n cyd-daro â Diwrnod Aer Glân. Felly, dyna oedd y rheswm dros wneud hynny, ac roeddwn yn awyddus, fel y dywedais, i sicrhau bod eu cyfundrefnau rheoli yn cydymffurfio. Byddaf yn ysgrifennu atynt eto yr wythnos nesaf, felly yn benodol yn achos Abertawe, gallaf ofyn y pwyntiau penodol hynny.
English: Sadly, I'm afraid that Cardiff is not compliant with air quality legislation, and the spotlight was on Cardiff in a television programme yesterday about the amount of housing that's being developed around Cardiff without the transport links to go with it. Is it your view that local authorities, in carrying out their planning duties, need to bear in mind the need for connectivity when they're developing new communities, so that they're not actually massively increasing their pollution problem? And, obviously, the metro plays a huge part in ensuring that we aren't all drowning in poisonous air.
Welsh: Yn anffodus, mae arnaf ofn nad yw Caerdydd yn cydymffurfio â deddfwriaeth ansawdd aer, a bu'r chwyddwydr ar Gaerdydd mewn rhaglen deledu ddoe am nifer y tai sy'n cael eu datblygu yng Nghaerdydd heb y cysylltiadau trafnidiaeth i gyd-fynd â hwy. A ydych o'r farn y dylai awdurdodau lleol, wrth gyflawni eu dyletswyddau cynllunio, ystyried yr angen am gysylltedd wrth ddatblygu cymunedau newydd, fel nad ydynt yn cynyddu eu problemau llygredd yn sylweddol? Ac yn amlwg, mae gan y metro ran bwysig i'w chwarae wrth sicrhau nad yw pob un ohonom yn boddi mewn aer gwenwynig.
English: Thank you. I picked up today in the media that the leader of Cardiff city council was talking about the need for more public transport use and cycling in relation to the issue you raise. We know transport, really, does not help with air quality, particularly in urban areas. We had a debate yesterday on decarbonisation of the public sector. Well, this is so much a part of the decarbonisation agenda. I mentioned that we've set up a ministerial task and finish group, which the Cabinet Secretary for Economy and Infrastructure sits on, and one of the things we're going to discuss at our next meeting is low-carbon vehicles, for instance, because it's so important that as we make that transition into a low-carbon economy and in relation to transport, these are taken into account in relation to our air quality.
Welsh: Diolch. Gwelais heddiw yn y cyfryngau fod arweinydd cyngor dinas Caerdydd yn siarad am yr angen am ragor o ddefnydd o drafnidiaeth gyhoeddus a beicio mewn perthynas â'r mater rydych yn ei godi. Gwyddom nad yw trafnidiaeth, mewn gwirionedd, yn helpu gydag ansawdd aer, yn enwedig mewn ardaloedd trefol. Cawsom ddadl ddoe ynglŷn â datgarboneiddio'r sector cyhoeddus. Wel, mae hyn yn sicr yn rhan o'r agenda ddatgarboneiddio. Soniais ein bod wedi sefydlu grŵp gorchwyl a gorffen gweinidogol, ac mae Ysgrifennydd y Cabinet dros yr Economi a'r Seilwaith yn rhan ohono, ac un o'r pethau y byddwn yn eu trafod yn ein cyfarfod nesaf yw cerbydau carbon isel, er enghraifft, am ei bod mor bwysig, wrth i ni bontio i economi carbon isel, ac mewn perthynas â thrafnidiaeth, eu bod yn cael eu hystyried mewn perthynas ag ansawdd ein haer.